b'\n_START_ARTICLE_\nCitheronia\n_START_SECTION_\nUtseende\n_START_PARAGRAPH_\nStore til meget store (vingespenn opptil 150 millimeter), kraftige p\xc3\xa5fuglspinnere med avrundede vinger. Hunnene er noe st\xc3\xb8rre og tyngre enn hannene og har bredere vinger, ellers er forskjellen mellom kj\xc3\xb8nnene moderat i denne slekten. Vingene er gr\xc3\xa5-brune til svarte, noen ganger med et r\xc3\xb8dlig skj\xc3\xa6r, vinge\xc3\xa5rene er mer eller mindre oransjer\xc3\xb8de. Forvingen har gjerne noen lyse, hvite eller kremfargede, flekker. Kroppen er kledt med r\xc3\xb8dlige h\xc3\xa5r, thorax med noen hvite flekker og lengdestriper, bakkroppen med smale, hvite tverrb\xc3\xa5nd. Larvene er gr\xc3\xb8nnlige, med lange, piggete, hornlignende utvekster som gir dem et noe grotesk utseende.\n_START_SECTION_\nLevevis\n_START_PARAGRAPH_\nSom vanlig hos p\xc3\xa5fuglspinnere kan larvene finnes p\xc3\xa5 mange forskjellige busker og tr\xc3\xa6r. De spinner ikke noen kokong, men graver seg ned i jorden for \xc3\xa5 forvandle seg til en puppe i et utgravd kammer. De voksne sommerfuglene tar ikke n\xc3\xa6ring til seg.\n_START_SECTION_\nUtbredelse\n_START_PARAGRAPH_\nSlekten er utbredt fra Canada i nord til Argentina i s\xc3\xb8r.'